ધનની સમસ્યાથી છૂટકારો મેળવવા માટે મંગળવારે કરો આ ઉપાય, હનમાનજી થઈ જશે પ્રસન્ન, પૂર્ણ કરશે દરેક મનોકામના - जन मन INDIA
મંગળવારનો દિવસ હનુમાનજીને સમર્પિત છે. આ દિવસે ભક્તો વિધિ-વિધાનથી પૂજા અર્ચના કરે છે. તો કેટલાક ભક્તો ઉપવાસ રાખે છે. હનુમાનજી તેમના ભક્તોના તમામ કષ્ટો દૂર કરે છે. તેથી તેઓને સંકટોમોચન તરીકે પણ ઓળખવામાં આવે છે. એવું માનવામાં આવે છે કે, શનિવાર અને મંગળવારે પીપળના ઝાડની પૂજા કરવાથી તમારી બધી મનોકામના પૂર્ણ થાય છે.
મંગળવારના દિવસે ભક્તો હનુમાનજીને પ્રસન્ન કરવા માટે વિવિધ પ્રકારના ઉપાયો કરે છે. જ્યોતિષ શાસ્ત્ર મુજબ, આ ઉપાયો કરવાથી ધનની સમસ્યાઓ દૂર થાય છે. ચાલો જાણીએ તે ઉપાયો વિશે…
હનુમાનજીને ચઢાવો સરસવનું તેલ
જો તમે પૈસાની તંગીથી પરેશાન છો, તો પછી દરરોજ હનુમાનજીની સામે સરસવના તેલથી દીવો પ્રગટાવો અને હનુમાન ચાલીસાના પાઠ કરો. આમ કરવાથી તમારી બધી સમસ્યાઓ દૂર થઈ જશે. હનુમાનજીના આશીર્વાદથી પૈસાની કોઈ પરેશાની રહેશે નહીં.
જ્યોતિષ શાસ્ત્ર અનુસાર, દર શનિવારે સૂર્યોદય પહેલા ઉઠીને પીપળના ઝાડમાંથી પાંદડા તોડીને લાવો અને એક માળા બનાવો. આ વાતનું ખાસ ધ્યાન રાખો કે પાંદડા તૂટેલા અને ફાટેલા ન હોય. ત્યારબાદ આ પાંદડાને ગંગા જળથી ધોઈને શ્રી રામનું નામ લખો. આ પછી હનુમાન ચાલીસાના પાઠ કરો અને ત્યારબાદ હનુમાનજીની મૂર્તિ પર આ પાંદડાની માળા અર્પણ કરો. આમ કરવાથી હનુમાનજી પ્રસન્ન થાય છે અને ભક્તોની બધી મનોકામનાઓ પૂર્ણ કરે છે.
આ સિવાય મંગળવારે હનુમાનજીને લાલ રંગના ચોલા અર્પણ કરવાથી શુભ ફળ મળે છે. જ્યોતિષ શાસ્ત્રમાં એવું કહેવામાં આવ્યું છે કે, મંગળવારે હનુમાન જીને લાલ રંગના કપડામાં સિંદૂર અને ચમેલીનું તેલ ચઢાવવાથી તમારા અટકેલા કામ પૂરા થાય છે. આ સાથે કાર્યમાં સફળતા પણ મળે છે.
#astrology#moneyproblem#upay
હાઈકોર્ટમાં સુનાવણીઃ સિનિયર એડવોકેટે કહ્યું- 'ટેસ્ટ ઓછા થાય છે એટલે કેસ ઘટ્યા છે, સરકારને લાગે છે રાહત થઈ'